**Zápisnica ustanovujúceho zasadnutia rady školy pri ZŠ, MDL 321 zo dňa 23.2.2023**

Prítomní: Podľa prezenčnej listiny

**Program:**

1. Otvorenie,

2. Priebeh a výsledky volieb do rady školy za jednotlivé zložky (PZ, NPZ, rodičia),

3. Predstavenie nových členov rady školy,

4. Voľba predsedu a podpredsedu rady školy,

5. Prerokovanie a schválenie štatútu rady školy,

6. Diskusia, rôzne,

7. Formulácia uznesení,

8. Záver.

* **K bodu 1**

Rokovanie ustanovujúceho zasadnutia rady školy otvorila, viedla a zapísala Mgr. Klementína Klimeková, riaditeľka školy. Prítomných privítala a oboznámila s programom zasadnutia, ktorý bol jednomyseľne schválený.

* **K bodu 2**

**A:** Riaditeľka školy oboznámila prítomných s priebehom volieb do rady školy za jednotlivé zložky(PZ, NPZ, rodičia).

**1.** Bol vypracovaný Volebný poriadok, ktorým sa riadil priebeh volieb. Voľby do rady školy sa uskutočnili s nadpolovičnou väčšinou oprávnených voličov. Voliči dostali volebný lístok po zaregistrovaní sa vo volebnej listine. Na hlasovacom lístku voliči označili zakrúžkovaním čísla (PZ – najviac jedného kandidáta, NPZ – jedného kandidáta) a lístok vhodili do urny. Všetky lístky boli platné.

**B:** Priebeh volieb sledovala volebná komisia.

**C:** Priebeh volieb je zaznamenaný v zápisnici z volieb členov rady školy. Voľby prebehli bez problémov a v súlade s volebným poriadkom.

* **K bodu 3**

Riaditeľka školy predstavila členov rady školy:

zvolený zástupca PZ: PaedDr. Dominika Šavlíková

zvolený zástupca NPZ: p. Jozefína Kaššaiová

zvolený zástupca rodičov: p. Veronika Anderková

delegovaní zástupcovia zriaďovateľa: p. Michal Ondrík a p. Monika Haľáková

* **K bodu 4**

Riaditeľka školy oboznámila členov rady školy s priebehom volieb a vyzvala ich k voľbám predsedu a podpredsedu rady školy, ktorý musí byť zvolený nadpolovičnou väčšinou všetkých členov rady školy. V prípade rovnakého počtu hlasov kandidátov s najvyšším počtom hlasov sa voľby okamžite opakujú. Volia sa len kandidáti s rovnakým počtom získaných hlasov v prvom kole.

Toto hlasovanie prebehlo tajným hlasovaním po tom, ako členovia rady školy dostali volebný lístok a po zaregistrovaní na prezenčnej listine. Na hlasovacom lístku zakrúžkovaním označili najviac jedného kandidáta a vhodili do urny. Všetky lístky boli platné. Riaditeľka školy zverejnila nasledujúce výsledky:

zvolený zástupca PZ: PaedDr. Dominika Šavlíková 3 hlasy

zvolený zástupca NPZ: p. Jozefína Kaššaiová 0 hlasov

zvolený zástupca rodičov: p. Veronika Anderková 0 hlasov

delegovaný zástupca zriaďovateľa: p. Michal Ondrík 0 hlasov

delegovaný zástupca zriaďovateľa: p. Monika Haľáková 2 hlasy

Za **predsedu rady školy** bola zvolená nadpolovičnou väčšinou hlasov všetkých členov rady školy **PaedDr. Dominika Šavlíková**.

Za podpredsedu rady školy si členovia rady školy zvolili p. Moniku Haľákovú.

* **K bodu 5**

Rada školy prerokovala a schválila Štatút rady školy s účinnosťou od 23.2.2023.

* **K bodu 6**

V rámci diskusie riaditeľka školy predložila nasledujúce informácie

* o zápise do 1. ročníka ZŠ
* o predpokladanom počte žiakov v budúcom školskom roku 2023/2024
* o počte IVVP žiakov
* o počte PZ a asistentov učiteľa
* o plánovanom školskom výlete (ZOO Košice)
* **K bodu 7**

**Uznesenia**

**1.** Rada školy berie na vedomie a schvaľuje priebeh a výsledky volieb do rady školy a delegovaných zástupcov zriaďovateľa.

**2.** Rada školy berie na vedomie a schvaľuje doleuvedených nových členov rady školy

* zvolený zástupca PZ: PaedDr. Dominika Šavlíková
* zvolený zástupca NePZ: p. Jozefína Kaššaiová
* zvolený zástupca rodičov: p. Veronika Anderková
* delegovaní zástupcovia zriaďovateľa: p. Michal Ondrík a p. Monika Haľáková

**3.** Rada školy schvaľuje a potvrdzuje výsledky volieb nasledovne:

predseda rady školy: PaedDr. Dominika Šavlíková

podpredseda rady školy: p. Monika Haľáková

**4.** Rada školy schvaľuje štatút rady školy a určuje jeho platnosť s účinnosťou dňom 23.2.2023

**5.** Rada školy stanovuje predsedovi rady školy zvolať nasledovné zhromaždenie v mesiaci apríl 2023

T: po ¾ ročnej porade

Z: predseda rady školy

* **K bodu 8**

Rokovanie ustanovujúcej schôdze rady školy ukončila Mgr. Klementína Klimeková, riaditeľka školy. Poďakovala prítomným za účasť a vyslovila presvedčenie o dobrej spolupráci všetkých zainteresovaných.

V Muránskej Dlhej Lúke dňa 23.2.2023

Zapísala riaditeľka školy Mgr. Klementína Klimeková .......................................................................

Overila predsedníčka rady školy PaedDr. Dominika Šavlíková ..........................................................

Rada školy je zriadená dňom podpísania zápisnice zriaďovateľom školy dňa 23.2.2023.

 ..........................................................

Mgr. Ján Kvetko

 štatutárny zástupca zriaďovateľa školy

**Prezenčná listina**

**z ustanovujúceho zasadnutia rady školy zriadenej pri ZŠ, MDL 321**

**Dňa 23.02.2023**

Prítomní podľa prezenčnej listiny:

|  |  |  |
| --- | --- | --- |
| **poradové číslo** | **meno a priezvisko** | **podpis** |
| 1. | Mgr. Klementína Klimeková |  |
| 2. | PaedDr. Dominika Šavlíková |  |
| 3. | p. Jozefína Kaššaiová |  |
| 4. | p. Veronika Anderková |  |
| 5. | p. Monika Haľáková |  |
| 6. | p. Michal Ondrík |  |